જ્યારે વરુણ બાંટિયા એમેઝોનમાં નોકરી કરતા હતા, ત્યારે તેમણે ભારતીય હસ્તકળાઓના ઉત્પાદનોના બજારમાં પુષ્કળ તકો હોવાનું અનુભવ્યું હતું. તેમણે જોયું કે ભારતીય હસ્તકળાઓના ઉત્પાદનોનું બજાર વિશાળ છે, જરૂર છે તેમાં ઝંપલાવવાની અને વ્યવસ્થિત અભિગમ સાથે વ્યવસાય કરવાની. તેમણે એમેઝોનને અલવિદા કહી દીધું. પછી મૂળે રાજસ્થાનના વરુણે તેમના એથનિક હસ્તકળાઓ માટેના પ્રેમ અને ઇ-કોમર્સ પર પોતાની કુશળતાનો સુભગ સમન્વય કરીને ઓનલાઇન પ્લેટફોર્મ બનાવવાનો નિર્ણય કર્યો. આ પ્લેટફોર્મ રાષ્ટ્રીય અને આંતરરાષ્ટ્રીય કળાપ્રેમીઓની એથનિક જરૂરિયાતો પૂર્ણ કરશે તેવા નિર્ણય સાથે વરુણે પોતાની રીતે કશું કરવાનું સ્વપ્ન સેવ્યું હતું.